ນາຍົກລັດຖະມົນຕີຫງວຽນຊວນຟຸກພົບປະກັບປະທານາທິບໍດີອີຣານHassanRouhani
ທ່ານ Hassan Rouhani ແລະ ທ່ານ ຫງວຽນຊວນຟຸກ
ຕອນເຊົ້າວັນທີ 6/10, ທີ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ພົບປະກັບທ່ານປະທານາທິບໍດີ ອີຣານ Hassan Rouhani. ທີ່ການພົບປະທ່ານ ຫງວຽນຊວນຟຸກ ເນັ້ນໜັກວ່າ: ຍາມໃດ ຫວຽດນາມ ກໍ່ຖືເປັນສຳຄັນການພົວພັນມິດຕະພາບທີ່ເປັນມູນເຊື້ອ, ການຮ່ວມມືທີ່ຕ່າງຝ່າຍຕ່າງມີຜົນປະໂຫຍດກັບ ອີຣານ ແລະ ເຊື່ອໝັ້ນວ່າ: ການຢ້ຽມຢາມ ຫວຽດນາມ ຂອງທ່ານ Hassan Rouhani ໃນຄັ້ງນີ້ ສືບຕໍ່ເປີດໜ້າປະຫວັດສາດໃໝ່ໃນການພົວພັນລະຫວ່າງ 2 ປະເທດ. ດ້ວຍຖານະເປັນນາຍົກລັດຖະມົນຕີ, ທ່ານ ຫງວຽນຊວນຟຸກ ໃຫ້ຄຳໝັ້ນສັນຍາຈະຊີ້ນຳບັນດາກະຊວງ, ອົງການສຳນັກງານຕ່າງໆຂອງ ຫວຽດນາມ ສົມທົບຢ່າງແໜ້ນແຟ້ນກັບຝ່າຍ ອີຣານ ຜັນຂະຫຍາຍບັນດາຄຳໝັ້ນສັນຍາທີ່ໄດ້ເປັນເອກະພາບກັນ, ປະຕິບັດການຫັນຄາດໝາຍນຳວົງເງິນການຄ້າ 2 ຝ່າຍຂຶ້ນເຖິງ 2 ຕື້ USD ໃນໄລຍະຈະມາເຖິງໂດຍໄວ.
ສ່ວນ ທ່ານປະທານາທິບໍດີ ອີຣານ Hassan Rouhani ຢັ້ງຢືນວ່າ: ການຢ້ຽມຢາມຄັ້ງນີ້ຂອງທ່ານ ແມ່ນສະແດງໃຫ້ເຫັນເຈດຈຳນົງການເມືອງຂັ້ນສູງຂອງ ອີຣານ ໃນການຊຸກຍູ້ການພົວພັນກັບ ຫວຽດນາມ. ທ່ານ Hassan Rouhani ຫວັງວ່າ 2 ຝ່າຍຍູ້ແຮງການຫັນບັນດາການຮ່ວມມື, ຂໍ້ຕົກລົງທີ່ໄດ້ລົງນາມແລ້ວ ແລະ ບັນດາເນື້ອໃນໄດ້ເປັນເອກະພາບທີ່ກອງປະຊຸມຂອງຄະນະກຳມາທິການລະຫວ່າງລັດຖະບານຄັ້ງທີ 8 ຢູ່ ຮ່າໂນ້ຍ ໃຫ້ປະກົດຜົນເປັນຈິງ.
(ແຫຼ່ງຄັດຈາກ VOV)